ভেলেণ্টাইন ডে ’ হৈছে প্ৰেমৰ দিন। এই প্ৰেমৰ দিনৰ দিনাই বাংগালুৰুত বিবাহপাশত আৱদ্ধ হ ’ ল এহাল ঘোঁৰা। সংবাদ প্ৰতিষ্ঠান এ এন আইৰ বাতৰি অনুসৰি বাংগালুৰুৰ ‘ চালৱালী বাটাল পাস্কা ’ ই বাংগালুৰুত এক নতুনত্বৰে ভেলেণ্টাইন ডে ’ উদযাপন কৰিবলৈ এই অভিনৱ পন্থা অৱলম্বন কৰে। ৰাজা আৰু ৰাণী নামেৰে পৰিচিত ঘোঁৰাহালক ভিন্নৰঙী পোছাক পিন্ধাই কুব্ব ’ ন পাৰ্কত বিবাহসম্পন্ন কৰা হয়। বিবাহ অুষ্ঠানত পৰম্পৰাগত ‘ নাডাস্বৰম ’ আৰু ‘ তাবিল ’ নৃত্য-গীত পৰিৱেশন কৰি শোভাাত্রাও উলিওৱা হয় । কৰ্ণাটকৰ নিউজ ৱান নামৰ এটা চেনেলৰ এটা ভিডিঅ ’ ত এই দৃশ্য দেখা গৈছে। বিবাহপাশত আৱদ্ধ দৰা ঘোঁৰাটোক ধূতি আৰু কইনা ঘোঁৰাজনীক শাৰী পিন্ধাই ডিঙিত মঙ্গলসূত্ৰও আঁৰি দিয়া হয়। প্ৰ ’ কানাড়া এক্টিভিষ্ট আৰু কানাড়া বাটাল পাৰ্টিৰ অধ্যক্ষ বাটাল নাগাৰাজে বিবাহস্থলীত উপস্থিত থাকি বিবাহিত ঘোঁৰাহালক কাপোৰৰ আৰু বিভিন্ন উপহাৰ দিয়াৰ লগতে উপস্থিতসকলৰ মাজত মিঠাইও বিতৰণ কৰে। ভেলেণ্টাইন ডে ’ বিৰোধীসকলেও এই বিবাহ অনুষ্ঠান সমৰ্থন কৰা বুলি জানিব পৰা গৈছে। আনহাতে এয়াই প্ৰথম নহয় বিগত বৰ্ষৰ ভেলেণ্টাইন ডে ’ ৰ দিনাও নাগাৰাজৰ উদ্যোগত জাক্কু আৰু কাৰ ’ লিয়ন নামৰ এহাল ভেৰাৰ মাজত বিবাহসম্পন্ন কৰা হৈছিল। ইফালে নাগাৰাজে ‘ প্ৰেমৰ সমৰ্থকসকল ’ ৰ সমৰ্থনত কেন্দ্ৰীয় আৰু কৰ্ণাটক ৰাজ্য চৰকাৰক ক্ৰমে ১ লাখ আৰু ৫০ হাজাৰ টকাকৈ প্ৰদান কৰি এই বিবাহ অনুষ্ঠানক সহায় কৰিব লাগে বুলিও মত প্ৰকাশ কৰে।